L 52/34
LT
Europos Sąjungos oficialusis leidinys
2023 2 20
XI PRIEDAS
Afrikinė arklių liga (AAL) 1 DALIS KONKREČIOS SKUBAUS APSAUGINIO SKIEPIJIMO AAL PREVENCIJOS IR KONTROLĖS TIKSLAIS VYKDYMO SĄLYGOS
1.
Vakcinos, kuri turi būti naudojama arba kuriai teikiama pirmenybė, tipas: Monovalentės vakcinos arba, jei monovalenčių vakcinų nėra, daugiavalentės žemiausio įmanomo kompetentingos institucijos leidžiamo valentingumo vakcinos. 2.
Skiepijimo zonos dydis: užkrėsti ūkiai, kuriems taikoma Deleguotojo reglamento (ES) 2020/687 III priede numa­ tyta nukrypti leidžianti nuostata, ir ūkiai, esantys 20 km spinduliu aplink užkrėstus ūkius (įtraukti į apsaugos zoną).
Skiepijimo zona gali apimti visą apsaugos zoną.
Bet koks skiepijimas priežiūros zonoje yra draudžiamas. 3.
Aplink skiepijimo zoną esančios zonos dydis: nėra jokių konkrečių sąlygų. 4.
Mažiausia aprėptis: nėra jokių konkrečių sąlygų. 5.
Tiksliniai gyvūnai/rūšys: visi arklinių šeimos gyvūnai, esantys skiepijimo zonoje, atsižvelgiant į vakcinos gamintojo ir (arba) rinkodaros leidime pateiktus nurodymus.
2 DALIS KONKREČIOS SUSTIPRINTOS KLINIKINĖS IR LABORATORIN ĖS PRIEŽIŪROS, KURI SKUBAUS APSAUGINIO SKIEPIJIMO AAL PREVENCIJOS IR KONTROLĖS TIKSLAIS METU TURI BŪTI VYKDOMA SKIEPIJIMO ZONOSE IR APLINK SKIEPIJIMO ZONAS ESANČIOSE ZONOSE, SĄLYGOS
Skiepijimo zonoje vykdoma klinikinė ir laboratorinė priežiūra.
Ši priežiūra apima bent: 1. arklinių šeimos gyvūnų klinikinį tyrimą kas 3–7 dienas arba, jei esama sunkių klinikinių atvejų, kiekvieną dieną, nes dėl gyvūnų gerovės sumetimų tokius užsikrėtusius gyvūnus gali tekti numarinti; 2. arklinių šeimos gyvūnų laboratorinę priežiūrą (tyrimai turėtų būti atliekami naudojant mėginius, paimtus 3–7 dienų intervalais, nes tai yra minimalus inkubacinis laikotarpis, po kurio užsikrėtusio gyvūno tyrimo rezultatai gali būti teigiami), o diagnostikos protokolas nustatomas atsižvelgiant į naudojamą vakciną (serologinė priežiūra, jei naudo­ jama DIVA vakcina, arba virusologinė priežiūra).
Priežiūra būtina siekiant nustatyti plintančius AAL viruso tipus ir užtikrinti, kad visi plintantys serotipai būtų įtraukti į oficialų skiepijimo planą; 3.
Culicoides genties mašalų priežiūra.
3 DALIS KONKREČIOS GYVŪNŲ PERKĖLIMO IR PRODUKTŲ VEŽIMO DRAUDIMO IR NUKRYPTI LEIDŽIANČIOS NUOSTATOS SUTEIKIMO PAGAL 13 STRAIPSNĮ SĄLYGOS SKIEPIJIMO ZONOJE, KURIOJE VYKDOMAS SKUBUS APSAUGINIS SKIEPIJIMAS AAL PREVENCIJOS IR KONTROLĖS TIKSLAIS
1.
Gyvūnai ir produktai, kuriuos draudžiama perkelti arba vežti Iki atsigavimo laikotarpio pabaigos draudžiama iš skiepijimo zonos perkelti arklinių šeimos gyvūnus ir išvežti jų genetinės medžiagos produktus. 2.
Genetinės medžiagos produktai, kuriuos draudžiama rinkti: apribojimų nėra.